**Lagolago ma fesoasoani tau tupe e mafai ona maua**

Ua faanaunau le Malo o Kuiniselani e tuuina atu faatasi i manaoga mo taimi nei ma le lagolago fa’aauauina i tagata ma alaalafaga ua aafia i mala ma afā.

E mafai ona faasino atu i faalapotopotoga e le iai i faiga malo mo le lagolago ma auaunaga e pei o fautuaga, meaalofa foa’i fua atu o oloa ma auaunaga, fesoasoani faaletino, ma auaunaga mo fale.

E ala atu i le Matagaluega o Alaalafaga, Saogalemu o le Fanau ma auaunaga mo e le atoa lelei le malosi o tino, e mafai foi ona tuuina atu fesoaso’ani tau tupe i tagata ua aafia i mala ma afā o i latou ia ua le gafatia ona toe faaleleia o latou fale.

**Fesoasoani Vave mo Faigata e Maua atu**

O lenei ofo e mo manaoga nei i aitema e tatau ai, e aofia ai taumafa, lavalava, o vailaau ma fualaau tuuina atu po’o nofoaga faavaitaimi le tumau. O totogi e $180 mo le tagata nofotoatasi po’o le o’o atu i le $900 mo se aiga to’alima po’o le sili atu.

**Fesoasoani mo Faigata - Auaunaga e Tatau Lava**

O lenei ofo e maua atu mo tagata taitoatasi ua aafia tele i le motusia o le tasi po’o le sili atu o auaunaga moomia (eg. eletise, kesi, vai po’o alāotaota) mo le sili atu i lo le 5 aso ma e talu ai ona o lea o lo’o pagatia ai i tulaga faigata ma ua le gafatia ai ona toe faaleleia o latou manaoga. O totogi e $150 mo le tagata nofotoatasi po’o le o’o atu i le $750 mo se aiga to’alima po’o le sili atu.

**OFaatupega e Tatau ai mo Meaafale mo le Aiga**

O lenei suesuega o tupe maua mo le faatupega e fesoasoani i tagata e le iai se inisiua po’o ua le mafai ona talosaga mo se inisiua, faatasi ma se vaega fai mo le lipeaina ma meafale moomia. O totogi e o’o atu i le $1765 mo se tagata nofotoatasi po’o le o’o atu i le $5300 mo se ulugalii po’o se aiga.

**Faatupega e Fesoasoani i le Toe Fauina**

O lenei suesuega o tupe maua mo le ofo e fesoasoani mo tagata e agavaa o lo’o umia falemotu ae le i inisiuaina e lipea ai o latou fale ua faaleagaina i mala faafuasei. O totogi e o’o atu i le $10,995.00 mo se tagata nofotoatasi po’o le o’o atu i le $14,685 mo se ulugalii po’o se aiga.

**Auaunaga e Tatau ai o le Saogalemu ma le Toe Faaolaina**

O lenei auaunaga e tuuina atu fesoasoani ia i latou o lo’o umia falemotu e toe faaola ai auaunaga moomia (e.g. eletise, kesi, vai po’o alāotaota) ma lipea ai aitema ua faaleagaina. O lenei auaunaga e aofia ai ni faatinoga e o’o atu i le 4 ni toe faaolaina e tusa e $200 i le faatinoga e tasi. O lipea e faia ia i latou mo nei auaunaga e o’o atu lava i le aofai maualuga e $4200.

**E Faapefea ona Talosaga**

O tusi talosaga mo nei faatupega uma e pei ona ta’ua i luga e mafai ona faia i le fesootai i luga o le upegatafailagi [www.communityrecovery.qld.gov.au](http://www.communityrecovery.qld.gov.au/) po’o le telefoni 1800 173 349 a le Community Recovery Hotline o iina o le a fesoasoani atu ai se Tagata Ofisa ia te oe e faatumu lau tusi talosaga i luga o le upegatafailagi, po’o le asiasi atu i le Community Recovery Hub pe afai o tatala. Mo nisi faamatalaga auiliili asiasi le [www.qld.gov.au/communityrecovery](http://www.qld.gov.au/communityrecovery)